  Майя Бывальцева Куазь кезьытскемен, зор-кот усьыса йӧвалег кылдэмен валче, Удмуртиысь кун автоинспекци машина нуллӥсьёслы гужем шинаосты толэзлы воштыны ӵектэ. Со сярысь кунпуш ужъёсъя министерстволэн пресс-службаез ивортӥз. Тол шинаосты поттӥсьёс соосты пуктыны дэмлало уй-нуналскын шоро-куспо температура 5 градусозь лэзьке ке. 5 градуслэсь пичи температура дыръя гужем резина сюрес шобрет борды юн кутскы ни. Лымы уг ке но усьы, сюрес вылын йӧкурам люкетъёс шедьыны быгатозы. Озьы ик водительёсты машинаысь пиялаосты гылтӥсь суретъёсты воштыны кулэ шуыса тодэ вайыто, угось саптаськем азьпал укно шимучыре вуттыны быгатоз. Тодэ вайытом, куазез эскерисьёслэн чакламзыя, 19-тӥ коньывуонэ куд-ог инытосын кот лымыен суро зоръёс кутскыны быгатозы ни.  Тегъёс: Авто Ижкар ГИБДД Удмуртия куазь автомашинаос  